CELEX: 32003D0728
Language: et
Date: 2003-10-03 00:00:00
Title: Komisjoni otsus, 3. oktoober 2003, nõukogu direktiivi 89/106/EMÜ artikli 20 lõike 2 kohase ehitustoodete vastavustõendamismenetluse kohta metallkarkasskomplektide, betoonkarkasskomplektide, monteeritavate ehituselementide, külmkambrite komplektide ja kaljuvarisemise kaitserajatiste nõuetele vastavuse tõendamisel (teatavaks tehtud numbri K(2003) 3452 all)EMPs kohaldatav tekst.

Tähtis õiguslik teade

|

32003D0728

Euroopa Liidu Teataja L 262 , 14/10/2003 Lk 0034 - 0036

		Komisjoni otsus,3. oktoober 2003,nõukogu direktiivi 89/106/EMÜ artikli 20 lõike 2 kohase ehitustoodete vastavustõendamismenetluse kohta metallkarkasskomplektide, betoonkarkasskomplektide, monteeritavate ehituselementide, külmkambrite komplektide ja kaljuvarisemise kaitserajatiste nõuetele vastavuse tõendamisel(teatavaks tehtud numbri K(2003) 3452 all)(EMPs kohaldatav tekst)(2003/728/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 21. detsembri 1988. aasta direktiivi 89/106/EMÜ ehitustooteid puudutavate liikmesriikide õigus- ja haldusnormide ühtlustamise kohta [1] (muudetud direktiiviga 93/68/EMÜ) [2], eriti selle artikli 13 lõiget 4,ning arvestades järgmist:(1) Komisjon peab valima kahest direktiivi 89/106/EMÜ artikli 13 lõikele 3 vastavast toote vastavustõendamismenetlusest võimalikult lihtsa, kuid ohutusega kooskõlas oleva menetluse. See tähendab vajadust otsustada, kas tootja vastutusel toimiv tehase tootmisohje süsteem on teatava toote või tootepere nõuetele vastavuse tõendamisel vajalik ja piisav tingimus või on artikli 13 lõikes 4 mainitud kriteeriumidele vastavusega seotud põhjustel vaja volitatud sertifitseerimisorgani sekkumist.(2) Artikli 13 lõikega 4 nähakse ette, et niiviisi kindlaks määratud menetlus märgitakse mandaatidesse ja tehnilistesse kirjeldustesse. Seetõttu on soovitatav määratleda toodete või tooteperede mõiste, nagu seda kasutatakse mandaatides ja tehnilistes kirjeldustes.(3) Artikli 13 lõikes 3 ettenähtud kahe menetluse üksikasjalik kirjeldus esitatakse direktiivi 89/106/EMÜ III lisas. Seetõttu on vaja iga toote või tootepere puhul selgesti kindlaks määrata meetodid, mille abil tuleb kõnealust kahte menetlust III lisale viidates rakendada, sest III lisas eelistatakse teatavaid süsteeme.(4) Artikli 13 lõike 3 punktis a nimetatud menetlus vastab süsteemidele, mis on kindlaks määratud esimeses võimaluses ilma pideva järelevalveta ning III lisa punkti 2 alapunkti ii teises ja kolmandas võimaluses. Artikli 13 lõike 3 punktis b nimetatud menetlus vastab süsteemidele, mis on kindlaks määratud III lisa punkti 2 alapunktis i ning III lisa punkti 2 alapunkti ii esimeses võimaluses pideva järelevalvega.(5) Käesolevas otsuses ettenähtud meetmed on kooskõlas alalise ehituskomitee arvamusega,ON VASTU VÕTNUD KÄESOLEVA OTSUSE:Artikkel 1I lisas nimetatud toodete ja tooteperede nõuetele vastavus tõendatakse menetlusega, mille kohaselt on lisaks tootja vastutusel toimivale tehase tootmisohje süsteemile tootmise või toote vastavustõendamisse ning järelevalvesse kaasatud volitatud sertifitseerimisorgan.Artikkel 2II lisas ettenähtud vastavustõendamismenetlus märgitakse Euroopa tehnilise tunnustuse suuniste mandaatidesse.Artikkel 3Käesolev otsus on adresseeritud liikmesriikidele.Brüssel, 3. oktoober 2003Komisjoni nimelkomisjoni liigeErkki Liikanen[1] EÜT L 40, 11.2.1989, lk 12.[2] EÜT L 220, 30.8.1993, lk 1.--------------------------------------------------I LISA1. MetallkarkasskomplektidKäesolev otsus hõlmab hoonena turustatavaid, tehases valmistatud paigaldusvalmis komplekte, mis on valmistatud seeriatootmiseks mõeldud eelprojekteeritud ja kasutamisvalmis komponentidest. Käesolevas otsuses käsitletakse ainult neid komplekte, mis vastavad järgnevalt määratletud miinimumnõuetele. Osalised komplektid, mis ei vasta kõnealustele miinimumnõuetele, jäävad otsuse reguleerimisalast välja. Miinimumnõuded hõlmavad järgmist: hoone konstruktsioonielemendid, hoone ühendus alustarindiga, hoone välisvoodri olulised komponendid (soojusisolatsioon, viimistluskiht, katusekate, sisevooder, aknad ja välisuksed), niivõrd kui see on vajalik hoone suhtes kehtivate oluliste nõuete täitmiseksKäesolevas otsuses ei käsitleta eri komponente, vaid ainult lõplikke, tarnevalmis komplekte, kuigi osa komponentidest võib olla valmistatud eri tehastes.— kasutamiseks ehitustöödel2. BetoonkarkasskomplektidKäesolev otsus hõlmab hoonena turustatavaid, tehases valmistatud paigaldusvalmis komplekte, mis on valmistatud seeriatootmiseks mõeldud eelprojekteeritud ja kasutamisvalmis komponentidest. Käesolevas otsuses käsitletakse ainult neid komplekte, mis vastavad järgnevalt määratletud miinimumnõuetele. Osalised komplektid, mis ei vasta kõnealustele miinimumnõuetele, jäävad otsuse reguleerimisalast välja. Miinimumnõuded hõlmavad järgmist: hoone konstruktsioonielemendid, hoone ühendus alustarindiga, hoone välisvoodri olulised komponendid (soojusisolatsioon, välisvooder, katusekate, sisevooder, aknad ja välisuksed), niivõrd kui see on vajalik hoone suhtes kehtivate oluliste nõuete täitmiseksKäesolevas otsuses ei käsitleta eri komponente, vaid ainult lõplikke, tarnevalmis komplekte, kuigi osa komponentidest võib olla valmistatud eri tehastes.— kasutamiseks ehitustöödel3. Monteeritavad ehituselemendidKäesolev otsus hõlmab monteeritavaid ehituselemente, mida saab ehitusplatsile vedada ühes tükis või mahttarindina ja millel on kiire ilmastikukindel vooderdis, võimaluse korral lõplik ilmastikukindlus, elementidevahelised ühendused, ühendused kommunikatsioonidega ja kõik vundamendiühendused.Käesolevas otsuses ei käsitleta eri komponente, vaid ainult lõplikke, tarnevalmis komplekte, kuigi osa komponentidest võib olla valmistatud eri tehastes.— kasutamiseks ehitustöödel4. Külmkambrite komplektidKäesolev otsus hõlmab monteeritavaid külmkambrite komplekte paigaldamiseks olemasolevasse hoonesse või vähemalt kaitstuna väliskliima eest, st külmkambrite komplektid ei ole avatud väliskliimale. Kokkupandavad komplektid ei koorma ehitise kandevõimet, kuid kandevõimet toetav struktuur võib olla ette nähtud toestamaks kogu komplekti või selle osi. Tehnilised seadmed (nt jahutussüsteemid) ei ole kaasatud.Käesolevas otsuses ei käsitleta eri komponente, vaid ainult lõplikke, tarnevalmis komplekte, kuigi osa komponentidest võib olla valmistatud eri tehastes.— kasutamiseks ehitustöödel5. Kaljuvarisemise kaitserajatisedKäesolev otsus hõlmab kaljuvarisemise kaitserajatisi, mis koosnevad ühe- või mitmekordsest võrgust või sõelast või samalaadsest konstruktsioonist, mis on toestatud metallist või puust konstruktsioonidega (nt metallpostid) ja võimaluse korral köitega.Käesolevas otsuses ei käsitleta eri komponente, vaid ainult lõplikke, tarnevalmis komplekte, kuigi osa komponentidest võib olla valmistatud eri tehastes.— kasutamiseks tsiviilehitustöödel.--------------------------------------------------II LISANõuetele vastavuse tõendamise süsteemidJärgnevas loetelus esitatud toote (toodete) ja kavandatud kasutuse (kasutuste) puhul peab EOTA kindlaks määrama Euroopa tehnilise tunnustuse asjakohastes suunistes esitatud järgmise(d) nõuetele vastavuse tõendamise süsteemi(d):Süsteem 1 : vaata direktiivi 89/106/EMÜ III lisa punkti 2 alapunkt i, näidiste auditeeritud katsetamiseta.Toode (tooted) vastavalt I lisale | Kavandatud kasutus(ed) | Tase või klass (tuletundlikkus) | Nõuetele vastavuse tõendamise süsteem(id) |Metallkarkasskomplektid Betoonkarkasskomplektid Monteeritavad ehituselemendid Külmkambrite komplektid | Ehitustöödel | Kõik | 1 |Kaljuvarisemise kaitserajatised | Tsiviilehitustöödel | Kõik | 1 |Süsteemi spetsifikaat peaks olema selline, et seda saab rakendada ka juhul, kui ühe teatava karakteristiku toimivust ei ole vaja kindlaks määrata, sest kas või ühel liikmesriigil puudub sellise karakteristikuga seotud juriidiline nõue (vaata direktiivi 89/106/EMÜ artikli 2 lõiget 1 ning vajaduse korral tõlgendusdokumentide punkti 1.2.3).Sellistel juhtudel ei tohi karakteristiku vastavustõendamist tootjalt nõuda, kui ta ei soovi toote toimivust kõnealuses seoses deklareerida.--------------------------------------------------